open-index/open-wikipedia-markdown huggingface dataset:
Jonathan Palmer

**Jonathan Charles Palmer** (s. 7. marraskuuta 1956 Lewisham, Englanti, Iso-Britannia) on yrittäjä ja entinen Formula 1 -kuljettaja. 

## Ura
Palmer voitti Formula 3 -mestaruuden 1981 ja Formula 2 -mestaruuden 1983, minkä jälkeen hän siirtyi ajamaan F1-sarjaan. F1-urallaan hän osallistui 88:ään Grand Prix'hin, joissa paras sijoitus oli neljäs sija ja joista hän keräsi 14 MM-pistettä. Vielä uransa jälkeen hän ajoi McLarenin testikuljettajana, ja osallistui McLaren F1 -auton kehitystyöhön.

Jonathan Palmerin poika Jolyon Palmer on myös kilpa-autoilija ja entinen F1-kuljettaja.

## Formula 1 -tulokset

† 1.sija vuoden 1987 Jim Clark Cupista, joka suunniteltiin turbottomille autoille.

## Muuta
Ennen autourheilu-uraansa Palmer valmistui ja työskenteli lääkärinä Lontoossa. Eläkkeelle jäämisensä jälkeen hän siirtyi vuonna 1993 BBC:n kommentaattoriksi kuolleen James Huntin paikalle. Vuonna 1997 Britannian F1-lähetykset siirtyivät ITV:lle ja Palmerin tilalle kommentaattoriksi tuli Martin Brundle.

Palmer perusti oman kilpasarjansa nimeltään Formula Palmer Audi, jonka kautta hän alkoi manageroida kilpakuljettaja Justin Wilsonia Formula 1:iin.

Palmer on toiminut myös yrittäjänä hankkimalla omistukseensa Bedford Autodromen sekä Brands Hatchin kilparadat.

Hänen poikansa Jolyon Palmer ja Will Palmer ovat myös kilpa-autoilijoita.

## Lähteet
Persiankielinen Wikipedia

**Persiankielinen Wikipedia** ( *Vikipedia, Daneshname-ye Azad*) on Wikipedian persiankielinen versio. Se perustettiin tammikuussa 2004. 16. joulukuuta 2004 se rikkoi 1&nbsp;000 artikkelin rajan, 10&nbsp;000 artikkelin rajan 18. helmikuuta 2006, 100&nbsp;000 artikkelin rajan 25. elokuuta 2010 ja 150&nbsp;000 artikkelin rajan 22. toukokuuta 2011. Nykyään artikkeleita on noin .
Soitinyhtye

**Soitinyhtye** on nimitys yhtyeestä, jossa ei ole laulusolistia. Esimerkiksi yhtyeistä, jotka soittavat rautalankamusiikkia, käytetään nimitystä *rautalankayhtye*. Soitinyhtye ei aina esiinny yksin, vaan toisinaan voi toimia esimerkiksi toisen artistin taustayhtyeenä.

## Tunnettuja soitinyhtyeitä
* Agents (osittain)
* The Shadows (suurelta osin)
* The Ventures (suurelta osin)
Klubi.tv

**Klubi.tv** (kirjoitetaan myös muodossa **klubi.tv**) oli digitaalinen televisiokanava, joka aloitti toimintansa 1. syyskuuta 2007. Maanpäällisessä digitaalisessa tv-verkossa toimiva kanava oli ilmainen ja salaamaton. Klubi.tv oli Digiviihde-televisiokanavan sisarkanava. Kanava oli Fiamax Oy:n tuottama.

Kanava lopetti lähetyksensä koko C-nipun alueella 1.1.2011.

## Ohjelmistoa
Klubi.tv lähetti 1980- ja 1990-luvun discomusiikkia ja kuvashow:ta klo 0.00–6.00 välisenä aikana. Klubi.tv lähetti myös fiksuhuutoa. Klubi.tv lähetti myös Texas hold 'em:ia.

## Lähteet
* Digiviihde teksti-tv s.104 (2.9.2007)
* DigiTV-sivuston tiedote 28.12.2010
Stargazer

** Stargazer ** on  hard rock -yhtye Rainbow'n klassikkokappale ja yksi yhtyeen kuuluisimmista kappaleista. Se julkaistiin yhtyeen albumilla *[[Rising]]* vuonna 1976 ja se aloittaa levyn b-puolen. Yli kahdeksanminuuttisessa kappaleessa on mukana soittamassa Münchenin filharmoninen orkesteri ja jousisoittimia hyvin "ledzeppelinmaiseen" tapaan.

## Kappaleen kuvaus
"Stargazer" alkaa rumpali Cozy Powellin lyhyellä rummutuksella, johon kitara ja basso tulevat mukaan.

"Stargazer" kertoo egyptiläisen orjan elämästä, tuskasta ja taistelusta ja tarinaa jatkaa seuraava kappale "A Light in the Black", joka puolestaan kertoo orjan vapautumisesta ja elämästä sen jälkeen.

Ritchie Blackmoren mukaan kappaleen idea syntyi kun hän joutui Deep Purple -yhtyeessä soittaessaan loukkuun hajonneeseen hissiin, jossa hän oli vähällä menehtyä tulen ja kaasun aiheuttamaan savuun ja hapettomuuteen, josta hänelle tuli myöhemmin mieleen tuska ja kärsimys, johon koko kappale viittaa.

## Kokoonpano
* Ritchie Blackmore &ndash; kitara
* Ronnie James Dio &ndash; laulu
* Cozy Powell &ndash; rummut
* Jimmy Bain &ndash; basso
* Tony Carey &ndash; kosketinsoittimet
* lisäksi mukana myös Münchenin filharmoninen orkesteri
Tanskankielinen Wikipedia

**Tanskankielinen Wikipedia** () on Wikipedian tanskankielinen versio. 17. heinäkuuta 2007 tanskankielinen Wikipedia rikkoi 65&nbsp;000 artikkelin rajan. 1. lokakuuta 2012 siellä oli 169&nbsp;654 artikkelia. Viimeisimpien tilastotietojen mukaan artikkeleita on yli .

## Katso myös

*Ruotsinkielinen Wikipedia
*Kirjanorjankielinen Wikipedia
*Uusnorjankielinen Wikipedia

## Lähteet

## Aiheesta muualla
Bob Hastings

**Bob Hastings** (18. huhtikuuta 1925 Brooklyn, New York Yhdysvallat – 30. kesäkuuta 2014 Burbank, Kalifornia, Yhdysvallat) oli yhdysvaltalainen näyttelijä. Hän näytteli muun muassa 1960-luvulla luutnantti Elroy Carpenterin roolissa televisiosarjassa *McHale’s Navy*.

## Ura
Hastings aloitti uransa radiossa, josta hän myöhemmin 1950-luvulla siirtyi näyttelijäksi televisioon. Hän näytteli useissa sarjoissa, joista merkittävimmät olivat *McHale’s Navy*, *[[Perhe on pahin]]* ja *[[General Hospital]]*. Uransa loppuvaiheessa hän toimi enimmäkseen ääninäyttelijänä James Gordonin roolissa ja teki samalla äänirooleja kolmeen videopeliin.

Myös Hastingsin nuorempi veli Don Hastings on näyttelijä. Hän näytteli 1982–2010 televisiosarjassa *[[As the World Turns]]*.

## Lähteet

## Aiheesta muualla

*
Lasten Eurovision laulukilpailu 2003

Historiansa ensimmäinen **[[Lasten Eurovision laulukilpailu]]** järjestettiin Kööpenhaminassa, Tanskassa 15. marraskuuta 2003. Tapahtumapaikkana toimi Forum Arena. Kilpailuun osallistui 16 maata ja Kroatian edustaja Dino Jelusić voitti kilpailun kappeleella "Ti Si Moja Prva Ljubav".

## Osallistujat

## Lähteet
Grand Hotel Europe

**Grand Hotel Europe** ()  (alkuperäinen nimi  *Hôtel d’Europe*, ). on Pietarin arvostetuimpia hotelleja Nevsky Palacen ja Astorian ohella. Se sijaitsee kaupungin pääkadun Nevski prospektin ja Mihailovskaja-kadun kulmassa lähellä Kazanin katedraalia, Gostinyi Dvor -tavarataloa ja Venäläistä museota.

Hotelli rakennettiin vuosina 1873–1875 arkkitehti L. F. Fontanin suunnitelman mukaan ja avattiin 28. tammikuuta 1875. 1910-luvulla Fredrik Lidval lisäsi julkisivuun jugendtyylisiä aiheita. 

Rakennus peruskorjattiin vuosina 1989–1991, jolloin nimeksi tuli *Grand Hotel Europe.*

## Lähteet

## Aiheesta muualla

*Grand Hotel Europen viralliset sivut
Kultabokombali

**Kultabokombali** (*Hapalemur aureus*) on makien heimoon kuuluva puoliapina, joka elää vain Madagaskarilla. Laji löydettiin vasta vuonna 1983. Se on IUCN:n luokituksen mukaan äärimmäisen uhanalainen. Yksilöitä lienee jäljellä noin tuhat.

## Ulkonäkö ja koko
Kultabokombalilla on tummat, sydämenmuotoiset kasvot, joita reunustaa kellanoranssi parta. Muu osa turkista on oranssinruskea. Naaras on muuten samanlainen kuin uros, mutta sen selkä on hiukan harmahtavampi.

## Levinneisyys ja elinympäristö
Kultabokombalit elävät Madagaskarin kaakkoisosien soistuvissa metsissä.

## Elintavat
Kultabokombalit liikkuvat pienissä ryhmissä, joissa on kahdesta kuuteen jäsentä. Ne ovat aktiivisimpia aamulla ja illalla.

## Ravinto
Kultabokombalit syövät ruokoja ja bambun versoja, mieluiten *[[Cephalostachium viguieri]]* -bambua.

## Lähteet
Munapirtti

**Munapirtti** () on saari Suomenlahden pohjoisrannikolla Pyhtään kunnassa. Saaren suurin pituus on noin 8,5 km. Munapirtissä on kolme kylää. Munapirtin kylään kuuluu saaren itäpään lisäksi länsipään Tuuski (). Saaren keskiosissa sijaitsevat Hinkapyöli  () ja Malmi (). Mantereesta saaren erottaa kapeat Keihässalmi () ja Kirksalmi (). Munapirtin ja mantereen väliin jää Purolanlahti () ja Santaniemenselkä ().

Munapirtti sai Keihässalmen kautta lauttayhteyden mantereelle vuonna 1960 ja siltayhteyden vuonna 1969. Saaressa toimi ruotsinkielinen kansakoulu vuosina 1906–1970.

## Lähteet

## Aiheesta muualla
*Munapirtin kotisivu
Aladdin (animaatiosarja)

**Aladdin** on Walt Disney Televisionin tuottama animaatiosarja, jota esitettiin Yhdysvalloissa vuosina 1994–1995. Suomessa sarjaa on esitetty FOX, Toon Disney -kanavalla, MTV3-kanavalla sekä Nelosella. Sarja sai kolme Annie-palkintoehdokkuutta.

Televisiosarja perustuu Disneyn vuonna 1992 ilmestyneeseen *[[Aladdin (vuoden 1992 elokuva)|Aladdin]]*-elokuvaan. Sarjan tapahtumat sijoittuvat alkuperäiselle elokuvalle tehtyjen jatko-osien, *[[Jafarin paluu]]n* (1994) ja *[[Aladdin ja varkaiden kuningas|Aladdinin ja varkaiden kuninkaan]]* (1996), väliin. Sarja jatkaa kahden ensimmäisen elokuvan fantasiaseikkailuja, joissa päähahmot Aladdin ja Jasmine seikkailevat velhojen, hirviöiden ja varkaiden kansoittamassa maailmassa. Mukanaan heillä on apurina apina nimeltä Abu ja nopeapuheinen muotoaan muuttava lampunhenki, sekä aina valittava ja ahne papukaija Jago, joka oli alun perin Jafarin lemmikki. Sarjassa pääasiassa vihollisina toimivat velho nimeltä Mozenrath, kreikkalainen keksijä Mechanicles, synkkä Mirage ja pulska kelmi Abis Mal.

## Vastaanotto ja arvostelu
Wizard Magazine listasi vuonna 2001 Aladdinin sijalle 86 laatimassaan kautta aikain sadan parhaan animaatiosarjan listalla.

## Lähteet
*TV.com: Aladdin 

### Viitteet

## Aiheesta muualla
* Los Angeles Times: Disney Takes 'Aladdin' On Another Magic Ride
Friedrich Wöhler

**Friedrich Wöhler** (31. heinäkuuta 1800 – 23. syyskuuta 1882) oli saksalainen kemisti. Hän syntetisoi vahingossa ensimmäisenä ureaa yrittäessään tuottaa ammoniumsyanaattia hopeasyanidista ja ammoniumkloridista vuonna 1828. Se oli ensimmäinen orgaaninen synteesi ja osoitti, ettei ole olemassa mystistä elämän voimaa. Wöhler teki myös varhaisia havaintoja kemiallisten yhdisteiden isomerioista. Wöhler havaitsi esimerkiksi urean CO(NH2)2 ja ammoniumsyanaatin NH4CNO välisen rakenneisomerian. Wöhler tunnetaan myös monien alkuaineiden eristämisestä.

Wöhler oli Jöns Berzeliuksen oppilas. Hän teki urallaan myös paljon yhteistyötä Justus von Liebigin kanssa.

## Lähteet
*
Autesion

**Autesion** () oli kreikkalaisessa mytologiassa Tisamenoksen poika ja Theran, jonka mukaan Theran kaupunki nimettiin, ja Argeian, joka meni myöhemmin naimisiin Aristodemoksen kanssa, isä. Autesionista tuli isänsä jälkeen Theban kuningas, mutta Laioksen ja Oidipuksen fuurioiden purettua kostoaan hänen, hän oraakkelin neuvosta asettui asumaan doorialaisten joukkoon. Hänen seuraajakseen valittiin Damasikhthon, Ofelteen poika.

## Lähteet
Tiberius Claudius Maximus

**Tiberius Claudius Maximus** (eli ensimmäisellä vuosisadalla) oli roomalainen sotilas, joka oli vähällä saada Daakian kuninkaan Decebaluksen vangiksi. Decebalus teki kuitenkin itsemurhan mieluummin kuin suostui antautumaan vangiksi roomalaisille. Maximus leikkasi Decebaluksen pään irti ja vei sen keisari Trajanukselle. Maximuksen hautakivi on löydetty.

Maximus aloitti uransa ratsumiehenä legio VII Claudiassa, jossa hän saavutti *vexillariuksen* arvon. Hänet palkittiin urhoollisuudesta Domitianuksen daakialaissodan aikana. Vaikka Maximus oli roomalainen, hän otti tämän jälkeen pestin auxilia-joukoissa ja palveli siellä *duplicariuksena*. Maximus taisteli apujoukoissa kummassakin Trajanuksen daakialaissodassa ala II Pannoniorumissa. Jos Maximus oli palvellut legioonassa vaadittavat kymmenen vuotta, hän oli noin 45-vuotias ottaessaan kiinni Decebaluksen, joka oli paennut roomalaisia joukkoja. Heti kun Decebalus näki, ettei pääsisi karkuun, hän otti itseltään hengen daakialaisten käyttämällä falx-miekalla. Maximus vangitsi Decebaluksen saattueen, johon kuului kaksi tämän lasta. Decebaluksen pään Maximus vei Trajanukselle, joka lähetti sen Roomaan, jossa se heitettiin nähtäväksi Scalae Gemoniaelle. Maximus palkittiin muun muassa nimittämällä hänet *decurioniksi*. 

Myöhemmin Maximus palveli myös Trajanuksen Parthian sodassa.

## Lähteet
*

## Aiheesta muualla
* [The Captor of Decebalus a New Inscription from Philippi](http://links.jstor.org/sici?sici=0075-4358(1970)60%3C142%3ATCODAN%3E2.0.CO%3B2-O)  Sivulla on Maximuksen hautakiven teksti.
* Tiberius Claudius Maximus - Romanarmy.com
Sait Faik Abasıyanık

**Sait Faik Abasıyanık** (1906 Adabazarı Turkki – 1954 Istanbul, Turkki) oli turkkilainen kirjailija. Hänet muistetaan varsinkin novelleista, mutta hän julkaisi myös romaaneja ja runoja. Hänen äitinsä perusti 1955 hänen nimeään kantavan kirjallisuuspalkinnon Sait Faik Armağanı.

Abasıyanık syntyi Adapazarıssa ja aloitti opintonsa Istanbulissa. Isänsä painostuksesta hän luki taloustiedettä; palattuaan Sveitsistä ja Ranskasta kotimaahan Abasıyanık kuitenkin aloitti työnsä turkin kielen opettajana. Abasıyanık omistautui vuodesta 1934 kirjoitustyölle. Hän vietti huomattavan osan ajastaan Burgazadan saarella. Hän kuoli vain 47-vuotiaana kirroosiin.

Abasıyanık kuvaa suurkaupunkilaisten ja saariston kalastajien elämää toisaalta realistisesti, toisaalta luonnosmaisesti.

## Lähteet

## Aiheesta muualla
Oak Alley Plantation

**Oak Alley Plantation** on historiallinen plantaasi Vacherien kaupungissa Louisianassa, Yhdysvalloissa. Se sijaitsee Mississippi-joen varrella, ja se on suojeltu kansallishistoriallisena kohteena. Plantaasi on nimetty sen päärakennukselta Mississippi-joelle johtavan karaktäärisen, 240-metriä pitkän tammikujan mukaan, jossa on 28 tasaisin välimatkoin sijoitettua puuta joiden uskotaan olevan ainakin 100 vuotta vanhempia kuin päärakennus.

Plantaasin alkuperäinen nimi on *Bon Séjour*. Sen päärakennus rakennettiin vuosien 1837 ja 1839 välillä liikemies Jacques Telesphore Romanille. Sen suunnitteli todennäköisesti Romanin appi, Joseph Pilie, joka työskenteli arkkitehtina. Rakennuksen julkisivua koristavat 28 doorilaista pylvästä.

Plantaasi myytiin huutokaupassa vuonna 1866. Omistajavaihdosten jälkeen plantaasi oli päässyt pahasti rappeutumaan 1920-luvulla. Vuonna 1925 alueen ostivat Andrew ja Josephine Stewart. Stewartien toimesta plantaasia restauroitiin laajalti arkkitehti Richard Kochin johdolla. Stewartien kuoltua plantaasin hallinta päätyi Oak Alley Foundation -järjestölle, joka avasi plantaasin yleisölle.

Oak Alley Plantation lähettyvillä on myös toinen kuuluisa plantaasi nimeltä Laura Plantation, joka paloi pahasti vuonna 2005.

## Aiheesta muualla

* Viralliset sivut
* Tietoa plantaasista Yhdysvaltain National Park Servicen sivuilla
Lintulammen koulu

**Lintulammen koulu** on Oulussa Höyhtyän kaupunginosassa sijaitseva koulu. Koulu perustettiin vuonna 1959 ja sen entinen nimi oli Nokelan koulu. Koulurakennuksen on suunnitellut Oulun kaupunginarkkitehti Martti Heikura. Koulussa vuosiluokat ovat ensimmäisestä luokasta kuudenteen luokkaan. Koulun nykyisenä rehtorina toimii Pauliina Aula-Kyrö. Lintulammen koulu sai vuonna 2007 keväällä Vihreä lippu -palkinnon.

## Lähteet

## Aiheesta muualla
*Lintulammen koulun kotisivut
Jarno Tenkula

**Jarno Tenkula** (s. 16. kesäkuuta 1982 Oulu) on uransa lopettanut suomalainen jalkapalloilija. Hän oli pelipaikaltaan hyökkääjä, joka pelasi vasemmalla laidalla tai keskellä.

Tenkula liittyi Rovaniemen Palloseuran miehistöön ennen Veikkausliiga-kautta 2009. Tenkula ei ehtinyt pelata peliäkään Liigacupissa, sillä hän loukkasi jalkansa ensimmäisissä harjoituksissaan ja oli poissa pelikentiltä puolen vuoden ajan. Tenkula kärsi myös muista loukkaantumisista RoPS:ssa ja pelasi kahden kauden aikana vain 22 sarjaottelussa.

Kaudella 2011 Tenkula siirtyi PS Kemi Kingsiin, mutta loukkaantuminen esti pelaamisen. Kaudella 2011 ja 2012 hän esiintyi FC Oulun Pallon riveissä. Kaudella 2013 Tenkula edusti Oulun Rotuaarin Palloa, joka pelasi kauden 2013 Kakkosessa. Kaudeksi 2014 Tenkula siirtyi saman sarjatason Oulun Palloseuraan. Maaliskuussa 2016 Tenkula siirtyi JS Herculesin riveihin.

Aikaisemmin Tenkula on pelannut AC Oulussa, Vaasan Palloseurassa ja Tornion Pallossa.

## Lähteet

## Aiheesta muualla
*Tenkula transfermarktin sivuila
Leveäkuonobokombali

**Leveäkuonobokombali** eli **leveänenämaki** (*Prolemur simus*, syn. *Hapalemur simus*) on puoliapina, joka elää Madagaskarilla. Se on IUCN:n luokituksen mukaan äärimmäisen uhanalainen.

## Ulkonäkö ja koko
Leveäkuonobokombali kasvaa 85–90&nbsp;cm pitkäksi ja painaa runsaat kaksi kiloa. Sen tuuhea turkki on selkäpuolelta vihertävänruskea, vatsapuolelta harmahtavampi. Sen korvissa on vaaleat tupsut. Vastikään on löytynyt oranssinsävyisempi värimuunnos.

## Levinneisyys
Leveäkuonobokombalit elävät Madagaskarin kaakkoisosissa.

## Ravinto ja elintavat
Leveäkuonobokombalit syövät ruokoja ja bambun versoja, mieluiten *Cephalostachium viguieri* -bambua. Ne aterioivat aamulla sekä illalla ja liikkuvat ryhmissä, joissa on yleensä 4–7, joskus jopa 12 jäsentä.

## Lähteet
Ideogrammi

**Ideogrammi** eli **käsitemerkki** (tai ideografi) on käsitettä kuvaava graafinen symboli tai sanamerkki. Kuvataiteessa ideogrammilla tarkoitetaan kuvallista ilmausta, jonka osien suhteilla on ratkaiseva merkitys. Ideogrammeja ovat esimerkiksi karttojen symbolit, liikennemerkit ja matemaattiset symbolit. Ideogrammi on yleensä kielestä riippumaton (vertaa piktogrammi). Kiinan kirjoitusmerkkejä kutsutaan usein ideogrammeiksi, mutta sopivampi nimitys niille on "sanamerkki", koska ne eivät tarkoita ideoita sinänsä, vaan (yksitavuisia) sanoja. "Sanamerkillä" tosin tarkoitetaan myös sellaista tavaramerkkiä, joka on sana.

## Katso myös
* Hymiö
* Kuvake
* Sona 

## Lähteet
*
Pohjanmaan rantatie

**Pohjanmaan rantatie** (matkailutienä **Pohjanlahden rantatie**) on Pohjanlahden ympäri Turusta Tukholmaan kulkenut historiallinen maantie ja vanha postireitti. Se yhdisti jo myöhäiskeskiajalla Varsinais-Suomen, Satakunnan ja Pohjanmaan Ruotsin eteläosiin saakka. 

Rantatietä pitkin kulki keskiajalla Turun ja Korsholman linnojen välinen yhteydenpito. 1600-luvulta lähtien postitalonpojat kuljettivat postia tiellä osittaista verovapautta vastaan. Rantatien varrella ja sen lähiympäristössä on useita valtakunnallisesti merkittäviä kulttuurihistoriallisia ympäristöjä, arvokkaita maisema-alueita sekä luontokohteita.

Vuonna 2010 tien reitille sen Suomen puoleiselle osalle perustettiin matkailutie nimellä Pohjanlahden rantatie. Matkailutie noudattaa historiallisen tien reittiä osittain mutta kulkee osittain muita, uudempia ja suurempia teitä.

Pohjanmaan rantatie on luokiteltu Suomen valtakunnallisesti merkittäviin rakennettuihin kulttuuriympäristöihin.

## Tien reitti
Nykyisen Suomen alueella tie seuraili länsirannikkoa. Sen rakentamisaikataulusta tai vaiheista ei ole varmuutta, mutta todennäköisesti tietä on rakennettu keskiajalta lähtien. 1550-luvulla tie oli rakennettu Korsholmaan, joidenkin tietojen mukaan Kokkolaan saakka. Lisäksi Pohjanlahden ympäri kulkenutta talvitietä lienee käytetty jo myöhäiskeskiajalla.  

Ouluun saakka vaunuilla ajettava tie on ulottunut 1600-luvun loppupuolella ja Tornioon 1750-luvulla. Nykyisen Ruotsin alueella kulkeneet osuudet ovat valmistuneet suunnilleen samaa tahtia Suomen puolisten osuuksien kanssa. Postilinja Pohjanlahden ympäri Turusta Tukholmaan aloitti jo 1644.

## Rantatien nykyinen käyttö
Nykyisin valtatiet 8 ja 4 ovat syrjäyttäneet rantatien. Joitain osuuksia tiestä on kuitenkin edelleen käytössä. Tällaisia osuuksia ovat muun muassa Pateniementie Oulussa sekä Simonkyläntie Simossa. Viimeksi mainittu on myös museotie.

Pohjanmaan rantatie sai Liikennevirastolta valtakunnallisen matkailutiestatuksen vuonna 2010.  

Rantatie toimii maantieteellisesti kokoavana historiallisena tienä, jolta erkanevat muun muassa Revontultentie, Tervan tie sekä Sininen tie ja joka liittyy myös Saariston rengastiehen. 

Pohjanlahden Rantatien taustavoimana on *Kasitie ry – Riksåttan rf *, jonka alaisuuteen perustettu matkailutietoimikunta kehittää ja markkinoi syksystä 2012 lähtien matkailutietä. 

## Lähteet

*
*
*
*
* 

### Viitteet

## Aiheesta muualla
* Pohjanlahden Rantatie 
* 
* 
*
Viiltäjä

***Viiltäjä*** voi tarkoittaa ainakin seuraavia:
* *[[From Hell|Viiltäjä]]* (*From Hell*), televisioesityksissä käytetty nimi Albert ja Allen Hughesin ohjaamalle jännityselokuvalle vuodelta 2001
* *[[Viiltäjä (vuoden 1982 elokuva)|Viiltäjä]]* (alkup.*Lo squartatore di New York*, engl. *The New York Ripper*), Lucio Fulcin ohjaama kauhu/jännityselokuva vuodelta 1982
Saksan Grand Prix 1980

**Saksan Grand Prix 1980** oli Formula 1 -sarjan osakilpailu, joka ajettiin 10. elokuuta 1980 Hockenheimringillä Saksassa. Kilpailun voitti Ligierillä ajanut Jacques Laffite.

## Tulokset

## Muuta

*Paalupaikka: Alan Jones – 1.45,85
*Nopein kierros: Alan Jones – 1.48,49 (kierroksella 43)

## Lähteet
Alektor

**Alektor** oli kreikkalaisessa mytologiassa Argoksen kuningas ja Anaksagoraan poika. Hänellä oli poika, Ifis, joka seurasi häntä valtaistuimelle hänen kuolemansa jälkeen.

## Lähteet
Liikanen

**Liikanen** tarkoittaa seuraavia:

* Liikanen, Oulun kaupunginosa

## Sukunimi
* Helena Allahwerdi (o.s. *Liikanen*, s. 1938), filosofian tohtori, kansainvälisyyskasvattaja
* Ali Liikanen (s. 1996), jääkiekkoilija
* Elina Liikanen (s. 1959), taidemaalari
* Erkki Liikanen (s. 1950), poliitikko, Suomen Pankin pääjohtaja 2004–2018
* Erkki Liikanen (s. 1943), laulaja, lauluntekijä ja näyttelijä
* Herman Liikanen (1835–1926), suomalainen vapaustaistelija
* Ilkka Liikanen, elokuva- ja teatteriohjaaja
* Ilkka Liikanen (s. 1955), historiantutkija, professori
* Minna Liikanen (s. 1985), suomalainen kuvataiteilija, johtamisen asiantuntija ja kasvatustieteilijä
* Nora Liikanen (o.s. *Tallus*, s. 1981), jääkiekkoilija
* Pirkko Liikanen (s. 1938), kasvatustieteilijä, professori, Helena Allahwerdin kaksossisar
* Saana Liikanen, laulaja, Idols-finalisti
* Veli Liikanen (s. 1979), nuorisotutkija ja Vihreiden puoluesihteeri
Kristiansandin tykkimuseo

**Kristiansandin tykkimuseo** () sijaitsee Møvikissä Kristiansandissa Norjassa. Sen ylläpitäjänä toimii Stiftelsen Kristiansand Kanonmuseum. Museossa on viimeinen jäljellä oleva kappale maailman toiseksi suurimmasta maalle asennetusta, 38&nbsp;cm kaliiberisesta rannikkotykistön kanuunasta mallia SK C/34 (jota käytettiin myös taistelulaivoissa ''Tirpitz'' ja ''Bismarck''). Kyseinen patteristo tunnetaan myös sen saksankielisellä nimellä Batterie Vara.

## Historia

Norjan miehittämisen jälkeen toisessa maailmansodassa huhtikuussa 1940 saksalaiset alkoivat välittömästi suunnitella Skagerrakin salmen sulkemista liittoutuneiden laivastolta, osana Atlantin valli -puolustussuunnitelmaa. Hanke toteutettiin sijoittamalla neljästä 38&nbsp;cm-kaliiperin tykistä koostunut rannikkotykistöpatteristo Møvikiin Kristiansandiin ja sen samanlainen sisarpatteristo Hanstholmiin Tanskaan, sillä Kristiansand ja Hanstholm olivat lähimmät salmen molemmilla puolilla olevat kaupungit. Suurten rannikkotykkien lisäksi Møvikiin asennettiin 16 pienempää tykkiä, lukuisia bunkkereita ja muita linnoitteita, parakkeja sekä 2,6 kilometriä rautateitä, joiden avulla ammuksia kuljetettiin varastoista tykeille.

Rakennustyöt alkoivat keväällä 1941 noin 1400 työntekijän voimin, joista puolet olivat norjalaisia ja loput tanskalaisia ja saksalaisia. Vuoden 1942 lopulta lähtien linnoitustöissä käytettiin myös neuvostoliittolaisia sotavankeja. Patteriston miehistövahvuus oli 600 sotilasta, joista 450 hoiti patteristoa ja 150 lähipuolustustehtäviä.

Kanuunoista asennettiin ja koelaukaistiin kolme vuoden 1942 loppuun mennessä. Neljäs kanuuna (joka tunnettiin nimellä Kanuuna 1) ei koskaan valmistunut, koska muun muassa kanuunan putkea kuljettanut laiva *Porto Alegre* upotettiin Kattegatissa 22. helmikuuta 1945. Museon johtaja Arild Andersenin mukaan saksalaismiehistö laukaisi tykin ilman kuulosuojaimia. Sen kantama 500-kiloisella räjähteellä oli 55 kilometriä, lähes Skagerrakin puoliväliin saakka.

Saksalaiset nimesivät patteriston Batterie Varaksi erään taistelussa kuolleen saksalaisen insinöörikenraalin mukaan.

Patteristoa ei koskaan käytetty taistelutilanteessa, mutta harjoituslaukauksia suoritettiin sekä sodan aikana että sen jälkeen. Sodan jälkeen patteri oli osa Norjan rannikkopuolustusjärjestelmää vuosina 1946–1957. Muut kanuunat romutettiin, mutta Kanuuna 2 on säilynyt ja museoitu. Tykeillä ammuttiin viimeisen kerran vuonna 1952. Tykin aiheuttama paineaalto oli niin suuri, että lähistön saarien taloista oli avattava ovet ja ikkunat ennen laukaisua, jotta paineaalto ei rikkoisi niitä. Käytöstä poiston jälkeen patteristo oli ilman huoltoa 39 vuotta museon perustamiseen saakka vuonna 1991.

## Katso myös
*Hanstholm
*SK C/34

## Lähteet
Täplänenämarakatti

**Täplänenämarakatti** eli **valkokuonomarakatti** (*Cercopithecus nictitans*) on afrikkalainen, hyvin pienikokoinen apinalaji. Lajin uudeksi suomenkieliseksi nimeksi on ehdotettu valkokuonomarakattia, jota Suomen Lajitietokeskus suosittelee käyttämään.

## Ulkonäkö ja koko
Täplänenämarakatin nenässä on valkoinen pilkku. Sillä on poskipussit joissa se voi kuljettaa ruokaa hamsterien tapaan. Aikuinen naaras painaa noin neljä kiloa, koiras jopa kuusi kiloa.

## Levinneisyys
Täplänenämarakatteja elää Länsi- ja Keski-Afrikassa: sen kotimaita ovat Angola, Kamerun, Keski-Afrikan tasavalta, Kongon tasavalta, Kongon demokraattinen tasavalta, Norsunluurannikko, Päiväntasaajan Guinea, Gabon, Liberia ja Nigeria.

## Elintavat
Täplänenämarakatit elävät puissa 13–60 jäsenen perheryhminä. Ne ovat aktiivisia lähinnä päiväsaikaan. Tärkeintä ravintoa ovat hedelmät ja siemenet.

## Lähteet
Sinimarakatti

**Sinimarakatti** (*Cercopithecus mitis*) on häntäapinoiden heimoon kuuluva Afrikassa tavattava apinalaji.  

## Ulkonäkö ja koko
Sinimarakatin yleisväri on harmaa; sinistä voi hyvällä tahdolla nähdä sen lähes karvattomassa naamassa. Kaulassa on valkoinen kaulus, käsivarret ovat muuta kehoa tummemmat. Tyypillinen pituus (ilman häntää) on 50–65 cm. Koiras voi painaa kuusi kiloa, naaras jää alle viisikiloiseksi.

## Levinneisyys
Sinimarakatteja elää Afrikan itä-, keski- ja eteläosissa.

## Elintavat
Sinimarakatit elävät puissa 10–40 jäsenen perheryhminä, joihin kuuluu yksi aikuinen koiras ja useita naaraita sekä näiden keskenkasvuiset jälkeläiset. Ne ovat aktiivisia lähinnä päiväsaikaan. Tärkeintä ravintoa ovat hedelmät ja lehdet, mutta myös hidasliikkeiset selkärangattomat kuten etanat, toukat ja madot maistuvat marakateille.

## Alalajit
* *Cercopithecus mitis* subsp. *albogularis* (Sykes, 1831)
* *Cercopithecus mitis* subsp. *albotorquatus* de Pousargues, 1896
* *Cercopithecus mitis* subsp. *boutourlinii* Giglioli, 1887
* hopeamarakatti (*Cercopithecus mitis* subsp. *doggetti* Pocock, 1907)
* *Cercopithecus mitis* subsp. *erythrarchus* Peters, 1852
* *Cercopithecus mitis* subsp. *francescae* Thomas, 1902
* *Cercopithecus mitis* subsp. *heymansi* Colyn & Verheyen, 1987
* kultamarakatti (*Cercopithecus mitis* subsp. *kandti* Matschie, 1905)
* *Cercopithecus mitis* subsp. *kolbi* Neumann, 1902
* *Cercopithecus mitis* subsp. *labiatus* I.Geoffroy Saint-Hilaire, 1842
* *Cercopithecus mitis* subsp. *mitis*
* *Cercopithecus mitis* subsp. *moloneyi* Sclater, 1893
* *Cercopithecus mitis* subsp. *monoides* I.Geoffroy Saint-Hilaire, 1841
* *Cercopithecus mitis* subsp. *nyasae*
* *Cercopithecus mitis* subsp. *opisthostictus* Sclater, 1894
* *Cercopithecus mitis* subsp. *stuhlmanni* Matschie, 1893
* *Cercopithecus mitis* subsp. *zammaranoi* de Beaux, 1924

## Lähteet
Nail-patella-syndrooma

**Nail-patella** (NPS) on harvinainen vallitsevasti periytyvä autosominen oireyhtymä. Se johtuu virheestä ihmisen 9. kromosomissa (9q34) sijaitsevassa proteiinissa LMX1B. Oireyhtymän esiintymistiheys on noin 1/50&nbsp;000. Nail-patella-oireyhtymä tunnetaan myös nimillä *Turner Kieser -syndrooma*, *Fongin tauti*, *Hereditary Onycho Osteo Dysplasia (HOOD)* ja *Iliac Horn -syndrooma*.

## Oireet

Nimensä mukaisesti nail-patellan oireisiin kuuluvat heikosti kehittyneet kynnet ja polvilumpiot. Peukalonkynnet ovat yleensä epämuodostuneet tai puuttuvat kokonaan. Myös muut kynnet voivat olla normaalia hauraampia. Polvilumpiot ovat normaalisti pienet tai puuttuvat kokonaan. Muita yleisiä oireita ovat kyynärpään epämuodostumat ja ongelmat lantion luustossa. 30–50 prosentilla potilaista esiintyy munuaisten vajaatoimintaa, joka ilmenee usein aluksi proteiinina virtsassa. 3–5 prosentilla nail-patellaa sairastavista esiintyy mahdollisesti munuaissiirron vaativa nefropatia. Nail-patellaa sairastavat eivät usein pysty ojentamaan käsivarsiaan täysin suoriksi. Myös ranteen pyörimisakseli voi olla rajoittunut. Polvissa voi olla ylitaittoa. Nail-patella-oireyhtymään liitetään myös normaalia suurempi alttius glaukoomaan eli silmänpainetautiin ja skolioosiin.

Yksittäisten nail-patella-ihmisten oireet vaihtelevat suuresti. Joillakin NPS saattaa ilmetä lähes oireettomasti, kun taas toinen voi kärsiä vakavista oireista.

## Hoito
Geenivirheestä johtuva nail-patella-oireyhtymä on parantumaton. Joitakin oireita voidaan kuitenkin hoitaa. Säännöllistä silmälääkärissä käyntiä suositellaan, koska glaukooman aiheuttama näön menetys voidaan estää vain riittävän aikaisella hoidolla. Munuaisten toiminnan seuranta on elintärkeää. Luuston aiheuttamia ongelmia voidaan lieventää hyvällä lihaskunnolla.

## Lähteet

## Aiheesta muualla
* Suomalainen NPS-vertaistukiryhmä 
* Nail Patella Syndrome Worldwide
* http://www.ncbi.nlm.nih.gov/entrez/dispomim.cgi?id=161200
Heckler & Koch PSG1

**Heckler & Koch PSG1** (, *tarkka-ampujan tarkkuuskivääri*) on saksalaisen Heckler & Koch -asetehtaan viranomaiskäyttöön suunnittelema ja valmistama itselataavaa kertatulta ampuva, hidastetun rullasulun periaatteella toimiva 7,62 x 51 mm NATO -kaliiperinen tarkkuuskivääri. 

**PSG1A1** on kiväärin uusin versio vuodelta 2006. Sen erot aiempaan malliin ovat *Hensoldt 6x42* -kiikaritähtäimen korvaaminen *Schmidt & Bender 3-12x50 Police Marksman II* -tähtäimellä ja viritysvivun uran sijoittaminen aiempaa alemmaksi. 

## Lähteet

## Aiheesta muualla

*Mel's SniperCentral
*HKPro
*Military Factory Small Arms
*Modern Firearms
*HK global website: PSG1A1
Nancy Stouffer

**Nancy Kathleen Stouffer**, joka tunnetaan myös nimellä **NK Stouffer**, on yhdysvaltalainen kirjailija. Stouffer kirjoitti lastenkirjan *The Legend of Rah (and the Muggles)* 1980-luvulla, mutta kirja ei saavuttanut suurta suosiota. Parhaiten Stouffer tunnetaan hänen syytöksistään Harry Potter -kirjasarjan kirjoittajaa J. K. Rowlingia vastaan vuonna 2000. Stouffer syytti Rowlingia mm. henkilöhahmojen plagioinnista. Stouffer hävisi oikeusjutun ja joutui maksamaan 50 000 dollarin sakon huonon käytöksen vuoksi.

## Lähteet
* http://nielsenhayden.com/makinglight/archives/001463.html
Ifis

**Ifis** (, ”vahva”, ”voimakas"; ) oli antiikin Kreikassa nimi, jota voitiin antaa sekä miehelle että naiselle. Nimellä on kreikkalaisessa mytologiassa useita kantajia:

## Miehiä nimen kantajina
* Ifis, Alektorin poika ja Argoksen kuningas
* Ifis, Stheneloksen ja Nikippen poika, argonautti
* **Ifis**, paimen, joka rakastui Anaksareteen, mutta kun hän ei saanut vastakaikua rakkaudelleen, tappoi hän itsensä.
* **Ifis**, thebalainen soturi, jonka Akamas surmasi seitsemän hyökkäyksessä Thebaa vastaan.

## Naisia nimen kantajina
* Ifis, Ligduksen ja Telethusan tytär
* **Ifis**, Thespioksen ja Megameden tytär, Herakleen puoliso ja Keleustanorin äiti
* **Ifis**, Patrokloksen rakastettu, jonka Akhilleus antoi tälle valloitettuaan Skyroksen ja otettuaan Ifiksen ryöstäsaaliiksi.
Petri Tiainen

**Petri Tiainen** on seuraavien henkilöiden nimi:

* Petri Tiainen, jalkapalloilija
* Petri Tiainen, YUP-yhtyeen kosketinsoittaja, Kuopion kaupunginteatterin ent. kapellimestari
Hurrikaani Felix

**Hurrikaani Felix** oli vuoden 2007 Atlantin hurrikaanikauden kuudes nimetty myrsky, toinen hurrikaani ja toinen 5. luokan hurrikaani. 1. syyskuuta se kulki  Pienten-Antillien läpi ennen voimistumistaan hurrikaaniksi, ja 2. syyskuuta se voimistui nopeasti 3. luokan hurrikaaniksi. Felix saavutti ylimmän 5. luokan luokituksen 3. syyskuuta tuulten puhaltaessa ylimmillään 75 m/s (270 km/h).

Felix heikentyi 4. luokan hurrikaaniksi, mutta se saavutti 5. luokan uudelleen ennen kuin se iski Nicaraguan ja Hondurasin rajan eteläpuolelle tuulten puhaltaessa 70 m/s (260 km/h). Felix aiheutti laajoja aineellisia tuhoja Keski-Amerikassa ja surmasi 133 ihmistä, joista ainakin 130 Nicaraguassa.

## Lähteet
38 cm SK C/34

**38 cm Schiffskanone C/34** (38 cm SK C/34) oli saksalainen 380-millinen, 47-kaliiperia pitkällä putkella varustettu laivatykki. Tykkimallia käytettiin taistelulaivojen *[[Taistelulaiva Tirpitz|Tirpitz]]* ja *[[Taistelulaiva Bismarck|Bismarck]]* pääaseistuksena.

Modifioituna tykkimalli oli myös rannikkotykistön käytössä Haringzellesissä Ranskassa, Oksbyssä ja Hanstholmissa Tanskassa sekä Kristiansandissa Norjassa Toisen maailmansodan aikana. Tykkimalli on toiseksi suurin rannikkotykistön käytössä historian aikana ollut kiinteälle alustalle asennettu tykki, ja sitä on säilynyt yksi kappale Kristiansandin tykkimuseossa, Norjassa.

## Tekniset tiedot

*Valmistaja: Friedrich Krupp AG, Essen, Saksa
*Suunnittelu aloitettiin 1934, käyttöönotto 1939
*Kaliiperi: 380 mm
*Koko putken pituus: 19,630 m (L/51,7)
*Varsinaisen putken pituus: 18,405 m (L/48,4)
*Rihlaosan pituus: 15,920 m (laiva-asennus) (L/41,9), 15,748 m (rannikkotykistö) (L/41,4)
*Ammustyypit: panssarikranaatti ja sirpalekranaatti
*Putken paino: 111 tonnia (laiva-asennus)
*Kantama 43&nbsp;000 m (800 kg kranaatit) / 55&nbsp;000 m (rannikkotykistön n. 500 kg sirpalekranaatit)
*Tulinopeus: 2,3–3 laukausta minuutissa (laivasto), 1 / min (rannikkotykistö)
*Yhden tykin miehistövahvuus 52 (62) miestä (rannikkotykistö)
*Ampumatarvikkeet (sotalaivoilla)
**Psgr. L/4,4 (m.Hb)
**Tyyppi: panssarikranaatti
**Paino: 800 kg
**Lataus: 18,8 kg
**Pituus: 1,672 m
**Sytytin: BdZ 38-pohjaiskusytytin

**Spgr. L/4,5 Bdz (m.Hb)
**Tyyppi: sirpalekranaatti pohjasytyttimellä (puolipanssarikranaatti)
**Paino: 800 kg
**Lataus: 32,6 kg
**Pituus: 1,710 m
**Sytytin: BdZ 38-pohjaiskusytytin

**Spgr. L/4,6 Kz (m.Hb)
**Tyyppi: sirpalekranaatti kärkisytyttimellä
**Paino: 800 kg
**Lataus: 64,25 kg
**Pituus: 1,748 m
**Sytytin: Kz 27-kärki-iskusytytin

*Tykin panosjärjestelmään kuului irtopanos ja kartussi, joita käytettiin samanaikaisesti. Irtopanos painoi 99,5 kg, kartussipanos 112,5 kg ja kartussihylsy 70 kg. Kartussi ladattiin irtopanoksen perään, koska kartussihylsy tiivisti tehokkaasti putken takapään laukaisutapahtuman aikana.

## Lähteet

## Aiheesta muualla

*www.navweaps.com -sivusto, tarkat tekniset tiedot 
*Kristiansandin tykkimuseon kotisivut , ,
Ifis (Alektorin poika)

**Ifis** (, ) oli kreikkalaisessa mytologiassa Argoksen kuningas ja Alektorin poika. Hän oli Eteokleen ja Euadneen isä ja Kapaneuksen veli. Anaksagoraan pojanpoikana hän kuului anaksagoridien sukukuntaan.

Kun aikanaan Amfiaraos oli vastahakoinen osallistumaan seitsemän sotapäällikön retkeen Thebaa vastaan, Polyneikes kysyi Ifiiltä neuvoa, miten hän saisi Amfiaraoksen houkuteltua mukaan. Ifis neuvoi häntä antamaan Harmonian kaulakorun Amfiaraoksen puolisolle Erifylelle, ja tämä lahjan saatuaan hän käännyttikin miehensä osallistumaan sotaretkeen heidän tekemänsä sopimuksen perusteella.

Koska Ifis eli kauemmin kuin lapsensa, siirtyi Argoksen valtaistuin hänen kuolemansa jälkeen Sthenelokselle, hänen veljensä Kapaneuksen ja tyttärensä Euadnen pojalle.

## Lähteet
Veli-Matti Ritakallio

**Veli-Matti Ritakallio** (s. 21. lokakuuta 1960 Vampula) on suomalainen yhteiskuntatieteilijä. Hän on toiminut Turun yliopiston sosiaalipolitiikan professorina vuodesta 2003 lähtien. Ritakallio oli yliopiston yhteiskuntatieteellisen tiedekunnan dekaani 2007–2012.

Ritakallio valmistui ylioppilaaksi Lauttakylän lukiosta Huittisista vuonna 1979, yhteiskuntatieteiden maisteriksi vuonna 1986  ja lisensiaatiksi vuonna 1991 (sosiaalipolitiikka). Hän väitteli tohtoriksi vuonna 1994. Hänen tutkimustyönsä on käsitellyt mm. köyhyyttä ja tulojen jakautumista yhteiskunnassa.

## Lähteet
Theo van Doesburg

**Theo van Doesburg** (30. elokuuta 1883 Utrecht, Alankomaat – 7. maaliskuuta 1931 Davos, Sveitsi) oli hollantilainen taiteilija ja arkkitehti. Hän oli perustamansa De Stijl -liikkeen keulahahmo. 

Doesburg oli konkretismin nimellä tunnetun 1900-luvun alkupuolella syntyneen abstraktin taiteen suuntauksen pääideologi ja keskeinen edustaja.

## Teoksia

Theo van Doesburg-Rhythmus eines russischen Tanzes.jpg|*Rhythmus eines russischen Tanzes*, 1918.
Cin%C3%A9-dancing_Strasbourg_-_Theo_van_Doesburg060611_006.jpg|*Tanssisali/elokuvateatteri*, 1926–1927, Aubette, Strasbourg. Sali tuhoutui vuonna 1938 ja jälleenrakennettiin 1989–1994.
Aubette cine dancing doesburg.JPG|*Tanssisali/elokuvateatteri*, 1926–1927, Aubette, Strasbourg.


## Aiheesta muualla
Erkki Pale

**Erkki Pale** (alk. **Bror Erik Sten Bergh**, 13. syyskuuta 1906 Valkeala – 7. joulukuuta 2003 Helsinki) oli suomalainen matemaatikko ja vakuutusjohtaja. 

Pale toimi sota-aikana salakirjoitusasiantuntijana Suomen radiotiedustelussa Reino Hallamaan alaisuudessa. Hänet huomattiin nuorena matemaatikkona lähettää rannikkotykistöstä Tuusulan radiokouluun. Hän aloitti työnsä vakuutusyhtiö Salaman amerikkalaisella Hollerit -tietokoneella. Palesta tuli Hallamaan läheinen avustaja. Jatkosodan aikana hän johti kapteenina Radiotiedustelukeskuksen avausjaostoa Sortavalassa.

Pale oli myös mukana toteuttamassa syksyllä 1944 operaatio Stella Polarista, jolla radiotiedustelun henkilöt, laitteet ja kertynyt tiedustelumateriaali siirrettiin Ruotsiin. Hän toimi Ruotsiin lähteneen tiedustelijaryhmän johtajana. Marraskuun 1944 alussa Pale aloitti yhdessä Harald Öhquistin ja Runar Bäckströmin kanssa neuvottelut tiedustelumateriaalin myymisestä ruotsalaisille. Sopimus solmittiin tammikuussa 1945. Palattuaan Suomeen maaliskuussa 1945 Pale joutui elokuussa 1945 Punaisen Valpon turvasäilöön, vaikkakaan mitään laitonta ei hänen tekemisistään löytynyt. Hänet vapautettiin 20 kuukauden kuluttua ilman tuomiota.

Siviilissä Pale toimi vakuutusalalla Henkivakuutusyhtiö Salaman varatoimitusjohtajana. 1960-luvun alussa Pale kehitti, avustajanaan matemaatikko Matti Kurimo, Suomessa nykyisin käytettävän henkilötunnuksen (entinen sosiaaliturvatunnus). Tätä tunnusta tarvittiin silloin otettaessa käyttöön uutta palkkasidonnaista työeläkejärjestelmää; tunnuksen avulla voitiin yhdistää tiedot henkilön eri työsuhteista ja erottaa toisistaan samannimiset henkilöt.

Pale kuoli 97-vuotiaana Helsingissä Laakson sairaalassa sairastettuaan pitkään Alzheimerin tautia.

## Teoksia
* *Totuus Stella Polariksesta*, toimittanut Reijo Ahtokari, omakustanne 1994
* *Suomen radiotiedustelu 1927–1944*. Kirjan aineiston kerännyt ja alkuperäiskirjoituksen laatinut Erkki Pale, toimittanut Reijo Ahtokari. Viestikoelaitoksen kilta 1997.

## Lähteet
* Sosiologipäivät Jyväskylässä 27.–28.3.1998. Alustusten tiivistelmiä. Web Archive 13.9.2007.

### Viitteet
Yhdysvaltain avoin tennisturnaus 2007 – miesten kaksinpeli

Vuoden **[[Yhdysvaltain avoin tennisturnaus 2007|2007 Yhdysvaltain avoimen tennisturnauksen]]** miesten kaksinpelin voitti ykköseksi sijoitettu Sveitsin Roger Federer, jolle mestaruus oli neljäs peräkkäin. Loppuottelussa Federer löi ensimmäistä Grand Slam -finaaliansa pelanneen Serbian Novak Đokovićin kolmessa erässä.

## Miesten kaksinpeli

# **[[Roger Federer]] (mestari)**
# Rafael Nadal, *(4. kierros)*
# Novak Đoković *(loppuottelu)*
# Nikolai Davydenko, *(välierät)*
# Andy Roddick, *(puolivälierät)*
# James Blake, *(4. kierros)*
# Fernando González, *(1. kierros)*
# Tommy Robredo, *(3. kierros)*
# Tomáš Berdych, *(4. kierros)*
# Tommy Haas, *(puolivälierät)*
# Mihail Južnyi, *(2. kierros)*
# Ivan Ljubičić, *(3. kierros)*
# Richard Gasquet, *(2. kierros)*
# Guillermo Cañas, *(2. kierros)*
# David Ferrer, *(välierät)*
# Lleyton Hewitt, *(2. kierros)*


 Carlos Moyà, *(puolivälierät)*
 Marcos Baghdatis, *(1. kierros)*
 Andy Murray, *(3. kierros)*
 Juan Ignacio Chela, *(puolivälierät)*
 Juan Carlos Ferrero, *(1. kierros)*
 Paul-Henri Mathieu, *(1. kierros)*
 Juan Mónaco, *(4. kierros)*
 David Nalbandian, *(3. kierros)*
 Marat Safin, *(2. kierros)*
 Jarkko Nieminen, *(1. kierros)*
 Dmitri Tursunov, *(1. kierros)*
 Nicolás Almagro, *(3. kierros)*
 Filippo Volandri, *(1. kierros)*
 Potito Starace, *(1. kierros)*
 Jürgen Melzer, *(2. kierros)*
 Ivo Karlović, *(1. kierros)*


## Kaavio
### Avain
* K = karsinnoista
* VK = villi kortti
* LL = Lucky Loser
* k. = keskeytti
* luov. = luovutusvoitto

### Loppukierrokset

### Yläosa
#### 1. lohko

#### 2. lohko

#### 3. lohko

#### 4. lohko

### Alaosa
#### 5. lohko

#### 6. lohko

#### 7. lohko

#### 8. lohko

## Aiheesta muualla
*Miesten kaavio
Tampereen kukkaisviikot

**Tampereen kukkaisviikot** oli vuosittain väillä 1984-2016 heinä-elokuussa järjestetty kesätapahtuma, jonka tarkoituksena oli tukea Tampereen elinkeinoelämää ja lisätä kaupungin matkailullista vetovoimaa. Tapahtumassa Tampereen keskusta ja erityisesti Keskustori koristeltiin kukkasilla ja alueella järjestettiin puolentoista viikon aikana toistasataa erilaista tapahtumaa kiertokävelyistä viinikylään. Tapahtuman isä oli Tampereen kauppakamarin entinen toimitusjohtaja Matti Hokkanen. Tampereen kukkaisviikot järjestettiin viimeisen kerran Keskustorilla vuonna 2016, ja koko tapahtuman järjestäminen lopetettiin vuonna 2018. 

Tapahtuman järjesti vuonna 1965 perustettu *Tampere Tunnetuksi ry*, joka edustaa noin kolmeasataa tamperelaista yritystä. Kukkaisviikkojen lisäksi yhdistys järjestää muun muassa vuosittaiset *[[Valoviikot]]* ja *[[Joulu Tampere]]-*tapahtuman. 

Kukkaisviikoille valittiin joka vuosi suojelijaksi ja avaajaksi Kukkaispormestari, joka oli omalla alallaan arvostettu ja tunnettu tamperelainen. Kukkaispormestari valittiin kuitenkin myös vuosina 2017-2022, vaikka varsinaisia kukkaisviikkoja ei enää järjestettykään. Ensimmäinen kukkaispormestari oli kaupunginvaltuuston puheenjohtaja Vilho Halme (1984) ja viimeinen oli keittiömestari Arto Rastas (2022). Kukkaispormestariksi valittujen joukossa on useita valtakunnallisesti tunnettuja henkilöitä, esimerkiksi Kaarina Suonio (1988), Kalervo Kummola (1995), Esko Roine (2000), Raimo Helminen (2008), Jaakko Ryhänen (2010), Riku Suokas (2011) ja Mikko Alatalo (2019).

PR-tehtäviin kukkaisviikkojen ajaksi valittiin kukkaistyttö, joka vieraili kukkaisviikkojen tapahtumissa ja esimerkiksi vanhainkodeissa.

Kukkaisviikkojen kukkakori-tunnuksen on suunnittellut Eila Keinänen vuonna 1984.

## Lähteet

* Tampere tunnetuksi ry
* Kukkaisviikkojen 20-vuotishistoriikki

## Aiheesta muualla
* Tapahtuman internetsivusto
Jussi Muilu

**Johannes (Jussi) Muilu** (27. kesäkuuta 1901 Lapua – 24. lokakuuta 1976 Lapua) oli eteläpohjalainen maanviljelijä, joka otti aktiivisesti osaa Lapuan liikkeen toimintaan 1930-luvun alussa. 

Muilun vanhemmat olivat Juho Muilu ja Liisa Malkamäki. Muilu oli kiinnostunut koneista ja jo 1920-luvulla hän omisti T-mallin Fordin ja ajoi myös tilausajoja linja-autolla. Lapuan liikkeessä toimiessaan Jussi Muilu tuli yhdessä serkkunsa Jaakko Muilun kanssa nopeasti tunnetuksi innokkaana kyyditysten järjestäjänä ja hänen nimestään johdettiin Lapuan liikkeen harrastamia pakkokyydityksiä kuvaava teonsana muiluttaa. Kerrotaan, että sanan *muiluttaja* olisi keksinyt Martti Pihkala, joka nähtyään ulkomuodoltaan komean Jussin seisomassa autonsa, mainitun Fordin, vieressä olisi tokaissut: "Taidatte olla aikamoinen kyyditsijä, oikein muiluttaja." Tätä nimenselitystä pidetään Jussi Muilun itsensä kertomana. Autoa käyttäen tapahtuvan kaappauksen toimintamalli oli tässä yhteydessä nimenomaan Jussi ja Jaakko Muilun käyttöönottama.

## Lähteet
* 
### Viitteet
Colourpoint

**Colourpoint** on yksi persialaisen kissan värimuunnoksista. Hyväksyttyjä naamiovärejä ovat ruskea, sininen, suklaa, lila, punainen, creme, kilpikonna ja sinikilpikonna sekä vastaavat tabbynaamiot. Väritys on kissan kasvoissa, korvissa, jaloissa ja hännässä. Vartalon väri on vaalea. Turkki on pitkä, tuuhea ja pehmeä. Colourpointin vartalo on tanakka, jalat matalat ja vankat. Pää on pyöreä ja massiivinen, nenä lyhyt ja leveä. Korvat ovat pienet ja niiden sisällä on tupsut. Silmät ovat avoimet, pyöreät ja väriltään siniset. Häntä on lyhyt ja pensasmaisen tuuhea.
Colourpoint on luonteeltaan lauhkea ja hyväntahtoinen kissa, joka kiintyy syvästi omistajaansa. Se on ihanteellinen lemmikki.
Colourpoint exotic on lyhytkarvainen muunnos. Colourpoint exoticilla hyväksytään samat naamiovärit kuin pitkäkarvaisilla. Molemmilla kissoilla on sama rakenne, samoin silmien väri, vain turkissa on eroa. Exoticin turkki lyhyt ja tuuhea.

## Historia
Geneetikot yrittivät aikaansaada pitkäkarvaisen naamiokissan jo vuonna 1927 risteyttämällä siamilaisen ja pitkäkarvakissan. Tuloksena oli aina naamioton kissa ja siihen innostus loppui. Vasta 
vuonna 1953 geneetikot keksivät risteyttää ensimmäisen polven naamiottomat kissat keskenään ja maailman ensimmäinen colourpointpentu syntyi. Uusi rotu hyväksyttiin Englannissa vuonna 1955. Amerikassa kissaa alettiin kutsua Himalayan- kissaksi. Suomeen tuotiin ensimmäinen colourpoint vuonna 1962 ja ensimmäinen pentue syntyi syksyllä 1964.

## Aiheesta muualla
* Colourpointyhdistys 
* PersianKittenEmpire.com - Global Breeder Directory
Frans Toikkanen

**Frans Uuno Matias Toikkanen** (26. kesäkuuta 1926 Saarijärvi – 29. joulukuuta 2008 Saarijärvi), taiteilijanimeltään **Saarijärven Paavo**, oli suomalainen kuvanveistäjä ja taidegraafikko. Toikkanen debytoi taiteilijana Lahdessa vuonna 1952. Hän on tunnettu erityisesti kissakuvistaan, jotka hän teki mezzotinto-menetelmällä. Hän debytoi kansainvälisesti Venetsian biennaalissa vuonna 1972. Toikkanen palkittiin Pro Finlandia -mitalilla vuonna 1982.

## Elämä
Frans Toikkanen syntyi 26. kesäkuuta vuonna 1926 Saarijärven Hoikankylällä. Hänen äitinsä Anna Toikkanen kuoli ennen kuin hän ehti täyttää vuoden, ja Fransin isä Urho Ahonen oli jättänyt Fransin äidin jo ennen pojan syntymää. Fransin äidin Annan sisarukset, Emma ja Otto Toikkanen viljelivät Mikkolan tilaa ja ottivat Fransin ottopojaksi. 

Enonsa ("isänsä", Frans kutsui enoaan isäksi ja tätiään äidiksi.) kuoltua vuonna 1955 Toikkanen viljeli tilaansa yksin pari vuotta, kunnes tuttu yllytti hänet muuttamaan Helsinkiin. 

Toikkanen pääsi 1958 Helsingin Kuvataideakatemiaan. Saarijärvelle hän palasi vaimon kera 1961. Aluksi Toikkanen toimi sekä pienviljelijänä että taiteilijana. Kahdeksan vuoden maanviljelyn jälkeen Toikkanen ”paketoi” peltonsa ja ryhtyi kokopäiväiseksi taiteilijaksi.

## Taide

Puupiirrokset tekniikkana miellyttivät Toikkasta, sillä niillä painaminen on helppoa ja hän nautti puun käsittelystä. 

Mezzotinto-grafiikkaa ei Toikkasen opiskeluaikaan opetettu taideakatemiassa. Hän kuitenkin vahingossa törmäsi tekniikassa käytettävään sauvarouhimeen, kysyi siitä opettajaltaan Tuulikki Pietilältä, joka opasti häntä alkuun. Mezzotintossa Toikkasta kiehtoi ainutlaatuinen syvän musta väri jonka samettimaisuutta ei muilla grafiikan tekniikoilla saa aikaan. Tekniikan suuritöisyyden hän myöntää kovaksi taiteilijalle.  Pietilä olikin Toikkaselle mezzotinton tekoa opastaessaan laskenut, että jo pelkästään keskikokoisen laatan rouhiminen vie vähintään 80 tuntia. Toikkanen oli Saarijärvelle palattuaan tehnyt lähes yksinomaan puupiirroksia, kunnes pystyi 1970-taitteessa hankkimaan kotiinsa metalliprässin, joka mahdollisti aikaavievään ja työlääseen mezzotintotekniikkaan keskittymisen.

Veistosten teon Toikkanen aloitti 1960-luvulla. Veistotaide liittyi Toikkasesta tarvekalujen teon käsityöläisperinteeseen.
 

Sittemmin veistämisen osuus hänen teoksistaan kasvoi koko ajan. Myös kalligrafia kuului Toikkasen kiinnostuksen kohteisiin.

## Palkinnot
* Valtion taidepalkinto 1970 
* Pro Finlandia 1982 

## Lähteet
* 

### Viitteet

## Aiheesta muualla
*
Anaksarete

**Anaksarete** oli kreikkalaisessa mytologiassa kyproslainen neito, johon Ifis-niminen jalosukuinen nuorukainen rakastui. Ifis yritti päästä Anaksareten suosioon tuomalla lahjoja, kukkia ja kirjeitä hänen ovelleen. Anaksarete kuitenkin torjui kaikki ihailijansa lähentelyt halveksien ja nauraen tälle. Epätoivoissaan ja pystymättä kestämään rakkaudentuskaansa Ifis hirtti itsensä Anaksareten oven pieleen, samaan paikkaan, johon hänellä oli ollut tapana tuoda kukkansa, ja toivoi edes tämän teon ilahduttavan rakkautensa kohdetta.

Palvelijat löysivät Ifiksen ruumiin, ja se kuljetettiin surusaatossa tämän äidin kotiin. Koska tämä asui Anaksareten lähellä, Anaksarete kuuli valituksen ja päätti uteliaisuudesta seurata kuulemaansa ”ruikutusta”. Kun hän näki ruumiin, hän alkoi vähitellen kivettyä – muuttuen kokonaan kiveksi kuten hänen luonteesakin oli – ja jähmettyi lopulta paikalleen valkoiseksi marmoriksi muuttuneena. Afrodite, joka oli tämän takana, kehotti pistämään syrjään ylenkatsomisen ja käymään yhteen sen kanssa, joka rakastaa sinua. 

## Lähteet